Tulostoma fimbriatum

Tulostoma brumale Agaricaceae familiako onddo espezie bat da. Ez da jangarritzat hartzen. 

Sinonimoak: Tulostoma campestre. Tulostoma brumale var. fimbriatum, Tulostoma granulosum.

 Deskribapena 
Burua: Globo formako irregularra, behealdea zertxobait hondoratuagoa du, baina laua izan gabe; nahiko ohikoa da eremu horretan zuntz nahastuekin lepoko antzeko bat sortzea. Bere diametroa 0,5 eta 1,5 cm bitartekoa da, batzuetan 2 cm-ra iristen da, bere exoperidioa hain da iheskorra, gutxitan ikusten da, eta bere endoperidioa zurixka erdi krema kolorekoa da, nolabaiteko ñabardura grisaxkarekin. Dehiszentzia gaizki definitutako ostiolo apikal batek sortzen du, ozta-ozta nabarmendua eta finbriatua, inguruko halorik gabea.

Himenioa: Endoperidioaren estaldura bakarrik du, hautsez osatutako glebak, arre-horixka koloreko basidiosporak eratzen ditu masan.

Hanka: Kapelarekin konparatuta luzea, zilindrikoa, zuzena edo okertua, zuntz-egitura eta zurkara, arre-horixka kolorekoa.

Haragia: Gleba forman eta arrexka  kololorekoa.

Etimologia: Tulostoma terminoa, konkor, kailu, iltze, esan nahi duen grekozko  “tylos” hitzetik dator eta ahoa, ostioloa esan nahi duen latinezko “stoma” hitzetik.

 Jangarritasuna 
Ez da jangarria.

 Nahasketa arriskua 
Generoko beste espezieak baino ostioloa oso irregularra eta urratua duelako ezagutzen da. Tulostoma beccarianum delakoak peristoma erregularra, biribildu-konikoa eta ertza ez du urratua. Tulostoma brumale-k peristoma tubularra du, inguruan haloa, forma erregularra eta ertza ez finbriatua.

 Sasoia eta lekua 
Urteko edozein garaitan. Talde txikietan. Ugaria. Lurzoru hareatsuetan eta goroldiotsuetan, kostaldeko dunetan. Klima epeletan.

 Banaketa eremua 
Kanada, Ameriketako Estatu Batuak osoa, Europa osoa, Errusia, Australia osoa, Sokotra uhartea (Yemen), Brasil, Argentina.

 Erreferentziak 

 Kanpo estekak 

Kategoria:Tulostoma
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Europako onddoak
Kategoria:Yemengo onddoak
Kategoria:Australiako onddoak
Kategoria:Argentinako onddoak
Kategoria:Errusiako onddoak
Kategoria:Brasilgo onddoak
Kategoria:Txinako onddoak
Kategoria:Uzbekistango onddoak
Kategoria:Himalaiako eremuaren onddoak
Kategoria:Japoniako onddoak
Kategoria:Mongoliako onddoak